nl nb id en nl en it en af en en fr hu nb af de nl nl nl nl nl af af fr af af af af nl nl af nl af af en
F6. Na-woord: Krag van gedeelde lyding!
Teken in om ‘n netwerkbesigheid te bedryf
Log in to run a network business
F4. DIE KRAG - VAN DIE KRAG VAN GEDEELDE LYDING
In die winter van 2008 het Solidariteit Helpende Hand ‘n verslag oor wit armoede bekend gestel. Hierdie verslag het nie net die stilte oor wit armoede verbreek nie, maar die skeefgetrekte persepsie van mnr. Mbeki se tweenasie-ideologie dat die een wit en ryk is en die ander swart en arm is – reggestel. Op grondvlak het Solidariteit Helpende Hand die afgelope jaar die groterwordende nood in gemeenskappe bevestig met verskeie praktiese voorbeelde:
SEDERT Mei 2008 toe die witarmoede-verslag bekendgestel is, het die 38 informele nedersettings en skuilings van die wit gemeenskap in Pretoria amper verdubbel tot 77 in 2009.
Waar dit voorheen slegs nodig was om 2-3 keer per week lewensmiddele te versprei, word daar nou weens die groterwordende kosnood, 2-3 keer per dag gery na skuilings, informele nedesettings en ouetehuise.
Die behoefte aan skooltassies, wat aan behoeftige graad 1-leerders in Afrikaanse skole uitgedeel is verdriedubbel.
Talle Afrikaanse ouers verkoop hul kinders se speelgoed op straat om kos te kan koop.
Duisende Afrikaanse kleuters is afhanklik van voedingskemas by hulle kleuterskole. In die meeste gevalle is dit die enigste bord kos wat die kleuter kry.
Die lewensomstandighede in skuilings en informele nedersettings versleg daagliks terwyl die vlak van moraliteit van arm gemeenskappe vinnig afneem. Kinders word blootgestel aan seksuele vergrype, misdade en prostitusie en daar is geen maatskaplike of selfs statutêre net om dit te ondervang nie.
. . . . . . . . . . . . . . . . . . . . . . . . . . . . . . . . . . .
In ‘n fase waarin die Afrikaner weer eens in die wurggreep van armoede staan, is die kernvraag nie net of ons hierdie keer weer daarin gaan slaag om die armoedesirkel te deurbreek nie, maar of die Afrikaner dit as deel van ‘n groter Suid-Afrikaanse oplossing gaan regkry.
Armoede ken immers geen velkleur nie en honger raak alle arm gemeenskappe in Suid Afrika – ook die wit gemeenskap. In die opsig het die volksromantiese “ons-teen-hulle” denkraamwerk by die Afikaner nou plek gemaak vir die insig dat die nood en lyding van die breë Suid-Afrikaanse samelewing nie net meer hulle lyding is nie, maar ook “ons” lyding geword het. Die 20ste eeu se ideologiese stryd om mag het vir die gewone landsburger verdiep tot ‘n daaglikse oorlewingstryd om brood en veiligheid.
Die nuwe bewuswording van gedeelde lyding het die potensial om ‘n nuwe waarde-denkraamwerk te vorm en sosiale kohesie te bewerkstellig:
Dit is op die lange duur nie demokrasie, die Grondwet, die Handves van Menseregte of die soeke na vryheid wat aan ‘n land se identiteit en samehorigheid vorm gee nie, maar wel gedeelde lyding en ‘n gedeelde waardeoordeel oor hierdie swaarkry.
Gedeelde lyding en ‘n gedeelde waarde-oordeel maak mense vry van “ons-teen-hulle” ideologieë.
Gedeelde lyding bring mense uit nood bymekaar om eerlik en prakties te praat oor kwessies wat almal raak.
Gedeelde lyding vra nuwe vrae wat mense dwing om nuut te dink oor “ons” kulturele erfenis en geestelike waardesisteem. . . . . “
Die twee gedeeltes hierbo kom uit die artikel met dieselfe naam wat verskyn het in die boek “Gebroke Land” met eerste uitgawe in 2009. Uitgegee is deur Kraal-Uitgewers BK, Posbus 444, Brandfort 9400, Suid Afrika.Telefoon: 051 821 1783. Internet: . E-pos: This email address is being protected from spambots. You need JavaScript enabled to view it.This email address is being protected from spambots. You need JavaScript enabled to view it..
Hierdie artikel is uit die pen van Dr. Danie Langner. Met die skrywe van hierdie artikel was hy Uitvoerende Direkteur van Solidariteit Helpende Hand. Hy is tans Hoof Uitvoerende Beampte van die FAK. Hy het sy doktorsgraad in Ekklesiologie voltooi.
Vir die volledige teks van hierdie besondere artikel volg asseblief die aanduiding op die Inhoud-Spyskaart E7. Hierdie is regtig ‘n “Moet lees Artikel” vir totale insig hoe ons “gedeelde lyding” Suid-Afrika kan/gaan verander.
Joomla Template created with Themler.